***Prince of Persia*** je séria počítačových hier. Kľúčom k úspechu je príbeh hlavnej postavy, princa z Perzie, ktorý je pretkaný logickými úlohami a bojovými scénami.

Pôvodná hra
-----------

Úvodná obrazovka prvého dielu (rok 1992)
Hlavný hrdina bojuje s protivníkom
Autorom pôvodného Princa z Perzie je Jordan Mechner. Hra bola pôvodne vytvorená ako rozprávka. Princ má úlohu v časovom limite 60 minút oslobodiť princeznú, ktorú zajal zlý vezír Jaffar. Počas hry musí princ prechádzať rôznymi komnatami, preskakovať prekážky, prebiť sa cez stráže, zabít Jaffara a nakoniec princeznú zachrániť. Pôvodná hra prináša reálne animácie, ktoré boli odkopírované z akrobacie brata Jordana Mechnera.

Neskôr bolo vytvorené pokračovanie s názvom Prince of Persia 2. Tento diel nezískal až tak veľký úspech, ako predošlý diel. V roku 1999 bola vydaná hra Prince of Persia 3D. Hra bola síce neúspešná, ale zaujala vývojárov spoločnosti Ubisoft. Tak sa začala príprava trilógie Sands of Time.
Momentálne bol pre Xbox360 vytvorený remake prvého dielu z názvom Prince Of Persia: Classic

Trilógia Sands of Time
----------------------

### Sands of Time

Väčšina ľudí si myslí, že čas je ako rieka, ktorá tečie priamo a v presnej línii, ale mýlia sa, čas je ako oceán za búrky, môžeš hádať kto som, alebo prečo to vravím, poď, posaď sa a ja ti poviem príbeh aký si v živote nepočula. Ja som princ z Perzie, syn kráľa Sharamana...
Tak týmito slovami sa začína úvodný diel trilógie, ktorý je zasadený do krásneho rozprávkového prostredia. Hra sa stala hrou roku 2003 a priniesla množstvo vylepšení oproti predchádzajúcim dielom.

Princ po úvodnom dobrodružstve získava zaujímavý artefakt - dýku času. Táto zbraň nie je tak celkom zbraňou. Je to nástroj na ovládanie tajomných síl pieskov času. Na radu vezíra princ otvorí nádobu s kúzelným pieskom pomocou dýky. Výsledkom je pohroma, počas ktorej sa všetci okrem princa, vezíra, a Farah (dcéra maharádžu z Indie) zmenia na pieskové príšery. Princ z Perzie odmietne dať dýku vezírovi, a nechá si ju sám pre seba. S pomocou dýky, svojho meča, síl času a Farah sa snaží zachrániť svet pred silami piesku a zlým vezírom.

Princ v tomto dobrodružstve získava piesky času, ktoré môže použiť na vrátenie času, spomalenie a zmrazenie protivníkov alebo zrýchlenie seba samého.

### Warrior Within

Tvorcovia v Ubisofte pripravili druhý diel podstatne temnejší, akčnejší, a hlavne dlhší. Veľkou novinkou je nový systém súbojov, umožňujúci použitie dvoch zbraní, rozličné kombá, a taktiež vrhanie zbraní alebo odoberanie ich od nepriateľov nazývaný *Free Form Fighting System* čiže systém voľného boja. Navyše princ prechádza často z minulosti do prítomnosti a opačne. Dej sa odohráva 7 rokov po Sands of Time.

Princ sa rozhodne zabrániť vzniku pieskov času. Vypraví sa teda na ostrov času, kde boli piesky vytvorené. Jeho loď však bola napadnutá a všetci z jeho lode okrem samotného princa boli povraždení. Princ sa zachráni, keď ho more vyplaví na ostrove času. Tu spoznáva tajomné portály, pomocou ktorých sa dostáva do minulosti a z minulosti do prítomnosti. Stretáva sa so ženou menom Kaileena, ktorá mu poradí a venuje nové zbrane. Ako princ postupne zisťuje, Kaileena ho oklamala a ona samotná je tajomná cisárovná, ktorá videla svoj osud. Je si úplne istá, že zomrie rukami samotného princa. Ten sa však rozhodol svoj a nie len svoj osud zmeniť.
Hra ponúka 2 zakončenia, podľa toho či ste v hre zozbierali všetky vylepšenia života. Ak áno, tak vám hra ponúkne tzv. Water sword vodný meč.

Prvé zakončenie bez vodného meča:
Princ v prítomnosti zabije Kaileenu, čim zabránil vzniknutiu pieskov času v minulosti, objaví sa Dahaka zničí poslednú relikviu času - amulet, ktorý má Princ v brnení. Po boji odchádza Princ z ostrova sám. Prichádza do babylonu a ten nachádza v plameňoch.

Druhé zakončenie s vodným mečom:
Princ v prítomnosti chce zabiť Kaileenu, no príde Dahaka a zaútoči na Kaileenu, pretože nie je vo svojom čase, ale v prítomnosti, no Princ sa ju rozhodne zachrániť. Po boji odchádza s Kaileenou na lodi do Babylonu, ktorý je v plameňoch. Toto zakončenie súvisí s ďalším pokračovaním, The Two Thrones

### The Two Thrones

Dva tróny - dvaja princovia - jeden príbeh. Asi tak by sa dal tretí a záverečný diel trilógie nazvať. Princ bol nakazený pieskami času, čo mu umožnilo vytvorenie dvoch identít. Ostáva dobrý princ, ktorý je ešte vylepšený, a pribúda jeho temná strana. Pri premenení na tzv. temného princa sa stáva hlavnou zbraňou popri dýke reťaz, a princ získava nové schopnosti. Jeho zdravie sa však rýchlo vyčerpáva , a tak musí vždy zabíjať nepriateľov, by z ich tiel mohol vysávať piesky času na obnovu vlastného života. Na ohlasy fanúšikov sa v tomto diely Princ stretáva z kamoškou z prvého dileu: Farah, ktorá mu pomáha, no keď ho zbadá, ako sa zmenil na piesočné monštrum, uteká od neho.

Po návrate z Ostrova času sa jeho rodný Babylon zmenil na zrúcaniny obsadené príšerami. Kaileena, ktorú zachránil na Ostrove času, je zajatá zabitá Vezírom, ktorého na konci Sands of Time zabil, ale keďže vo Warrior Within zabránil vzniknutiu pieskov času, nikdy sa vlastne neodohralo to, čo urobil v SOT,ktorý sa potom transformuje na nesmrteľné stvorenie a tak je princ znovu sám. Princ získava dýku času, pomocou ktorej znovu bojuje za svoje rodné mesto. Dýka sa stáva hlavnou zbraňou po väčšinu hry, preto ju tvorcovia predĺžily od toho ako vyzerala v SOT, a princ s ňou mení na tichého zabijaka s možnosťou tzv. speed killu, pretože je naháňaný po svojom vlastnom meste ako zločinec. Absolvuje taktiež preteky na kočoch, a po mnohých dobrodružstvách sa stretáva s vezírom, ktorý je teraz silnejší ako kedykoľvek predtým, pretože jediná zbraň, ktorou je ho možné zabiť je dýka času. Aby však dokončil svoje dielo, musí poraziť aj toho najničivejšieho nepriateľa - sám seba, pretože aj keď konečne zničil vezíra, odovzdal dýku času duchovi Kaileeny, jeho pýcha, sebectvo , nekonečná túžba po boji a zabíjaní dali možnosť zhmotniť sa Temnému Princovi. Princ ho poráža jednoducho, ďalej s ním nebojuje, ale zanecháva ho samého v tme a tak sa ho zbavuje. Na konci sa preberá v náručí Farah, s ktorou postáva na veži a ona sa ho spýta odkiaľ naozaj pozná jej meno, a princ spustí: Väčšina ľudí si myslí, že čas je ako rieka, ktorá tečie priamo a v presnej línii, ale mýlia sa, čas je ako oceán za búrky, môžeš hádať kto som, alebo prečo to vravím, poď, posaď sa a ja ti poviem príbeh aký si v živote nepočula. Ja som princ z Perzie, syn kráľa Sharamana...

Vlastnosti Princa z Perzie
--------------------------

Princ z Perzie je známy svojimi akrobatickými schopnosťami, často využívanými v bojoch. Špecialita charakteru je odrážanie od stien, točivý útok s použitím stĺpa, alebo útok cez preskočeného nepriateľa. Princ nepoužíva ťažké brnenia ani štít, dokáže útočiť a brániť sa len s pomocou svojho meča.

V novej trilógii, ktorá dostala pomenovanie Sands of Time: (Sands of Time (Piesky času) 2003, Warrior Within (Rodený bojovník) 2004, The Two Thrones (Dva tróny) 2005) získava princ mocné kúzla piesku, ktoré môže používať vďaka zvláštnej kúzelnej dýke - Dagger of Time.

V každej z týchto hier je tiež princ niekým iným. V Sands of Time je to mladý a naivný princ , ktorý sa snaží napraviť svoj obrovský omyl. V diele Warrior Within sa ocitá sám na cudziom ostrove, a s pomocou mečov a pieskov času sa snaží zmeniť svoj nešťastný osud. V poslednom diele trilógie, Two Thrones, sa stáva nechceným votrelcom vo svojom vlastnom meste, Babylone, a prechádza ním ako zlodej alebo zabijak, pričom ani jeho temná stránka nezaháľa.

### Dagger of Time

Dagger of Time je zbraň, použitá v sérii počítačových hier Prince of Persia. Objavuje sa v hrách Prince of Persia: Sands of Time a Prince of Persia: The Two Thrones. Dagger of Time, teda Dýka času, sa neobjavuje v dieli Warrior Within, je len ako spomienka na omyl hlavnej postavy, ktorý urobil v prvom dieli série - Sands of Time.

Princ používa dýku v prvom dieli, Sands of Time (Piesky času) ako sekundárnu zbraň. Pomocou dýky dokáže princ zneškodniť pieskové monštrá. V treťom dieli je dýka väčšinu hry primárnou zbraňou, a princ ju používa na priamy útok a na prepadávanie zozadu. Pomocou nej môže princ používať schopnosť známu ako Speed Kill.

Dýka má niekoľko magických schopností. Základnou schopnosťou je vracanie času. Užitočné, ak princ skočí do priepasti. Keďže potom vlastne pozná vlastnú budúcnosť, môže konať inak ako predtým, niekoľko sekúnd dozadu. Dýka tiež umožňuje spomalenie času, pričom samotný princ spomalený nie je - má teda pred svojim protivníkom značnú výhodu. Z ďalších vlastností je to silný pozemný útok, vhodný pri obkľúčení veľkým počtom bojovníkov. V prvom diele trilógie tiež dokáže dýka skamenieť protivníkov.

Platformy
---------

Pôvodná hra bola portovateľná pre akúkoľvek počítačovú architektúru, keďže jej kód bol jednoduchý a prispôsobiteľný. Nová séria z Ubisoftu je pre PC a rôzne hracie konzoly (Xbox, GameCube, Playstation 2, PlayStation Portable a Nintendo Wii). Existujú taktiež špeciálne verzie pre mobilné telefóny.

Nástupca
--------

Nástupcom hry je Prince of Persia, pôvodne označovaný pod kódovým názvom Prodigy, avšak hra vyšla bez nejakého prívlastku. Táto hra nenadväzuje na predošlú trilógiu a je v nej použitý úplne odlišný engine a viditeľne odlišná je grafická stránka hry, ktorá sa podobá na komiks. Momentálne sa pracuje na hre Prince of Persia: The Forgotten Sands, ktorej vydanie je ohlásené v máji 2010.

Iné projekty
------------

Commons
* Spolupracuj na Commons Commons ponúka multimediálne súbory na tému **Prince of Persia**.

Externé odkazy
--------------

* Prince of Persia Archivované 2007-07-02 na Wayback Machine na MobyGames (anglicky)